แอบดีใจเห็นร้านก๋วยเตี๋ยวเรือมาเปิดใหม่ไม่ไกลจากที่ทำงาน เลยหาโอกาสมาทาน แล้ววันนี้ก็เป็นฤกษ์ดี๊ดี คะ

ร้านนี้มีนามว่า "ก๋วยเตี๋ยวเรือสำราญ"

ที่ตั้ง : ตั้งอยู่แยกบางโพ คือเมื่อมาถึงแยกบางโพให้เลี้ยวมาทางที่จะมุ่งหน้าไปเตาปูนคะ ร้านอยู่ซ้ายมือ 

ที่จอดรถ : ไม่มีที่จอดรถนะค่ะ จอดตรงถนนได้อย่างเดียว

บรรยากาศ : ร้านเป็นร้านเล็กๆ มี 1 คูหาคะ ไม่หรูหรา ธรรมดา พัดลม มีโต๊ะประมาณ 10 โต๊ะ

เมนู : ทางร้านจำหน่ายก๋วยเตี๋ยวเรือ ลูกชิ้น เท่าที่เห็นทางร้านจะมีแต่เมนูหมูคะ มีอาหารตามสั่งเพิ่มเติมด้วยคะ

เมนูวันนี้ 
- หมี่น้ำตกหมู ชามละ 15 บาท
เสริฟมาครบเครื่องคะ ทั้งหมู เครื่องใน ลูกชิ้น 
แต่น้ำตกไม่เข้มข้นเลยคะ น้ำใสมาก ถ้าน้ำเข้มข้นมากกว่านี้จะเวิร์คมากๆ เลยคะ เป็นก๋วยเตี๋ยวราคาถูกที่ให้มาเยอะเลยคะ

- บะหมี่แห้ง ชามละ 15 บาท
สั่งเบิ้ลเลยคะ อย่างละ 2 จัดหนักเพราะว่าแต่ละชามไม่ได้เยอะมากคะ สำหรับเมนูแห้งเมื่อมาปรุงรสจัด ทำให้อร่อย รสชาติจัดจ้านดีคะ 

การบริการ : ร้านนี้สไตล์ครอบครัว การบริการเต็มที่ บริการประทับใจคะ